ΜΙΑ ΕΝΑΡΕΤΗ ΕΠΙΧΕΙΡΗΣΗ
Από πού να αρχίσω;
Βασικά, αγάπησα τον γιο μιας υπηρέτριας, με τον οποίο μεγαλώσαμε μαζί από μικρά.
Όταν έμεινα έγκυος, η οικογένεια έγινε άνω κάτω,
κι εκείνος τελικά έφυγε.
Για να σε προστατέψω, έφυγα απ' το σπίτι.
Πρώτη φορά γνώριζα τι θα πει φτώχεια,
αλλά και πρώτη φορά βίωνα την ευτυχία.
Τι έγινε;
Έσβησε η μπρικέτα;
Η μαμά θα πάει να φέρει μπρικέτες.
Μωρό μου!
Χρειάζεται εγχείρηση.
Βοηθήστε με στα ιατρικά του έξοδα.
Πατέρα…
Φρόντισε να φτάσει καλά.
Πρόσεξε μη σε δει κανείς.
Μάλιστα.
Αν δεχόμουν να σε δώσω, θα πλήρωναν τους γιατρούς
και θα σε έστελναν σε έναν οικογενειακό φίλο.
Τελικά,
ήταν δική μου απόφαση.
Η πραγματικότητα που θα αντιμετώπιζα εκεί έξω
με τρόμαζε.
Πάω να φροντίσω τον Μιν-χο.
Εντάξει.
Καλά είσαι;
Είναι…
Τι κάνετε εσείς εδώ;
Θέλω να σου πω κάτι.
Νιώθω ότι…
ότι δεν κατάφερα να πω αυτό που πραγματικά ήθελα.
Συγγνώμη.
Για όλα φταίει η μαμά.
Συγγνώμη.
Χαν Τζονγκ-σουκ.
Πήγα σπίτι σου, αλλά έλειπες.
Καλά πήγε η κουβέντα;
-Ήρθε η εφημερίδα; -Ναι, εδώ είναι.
-Έλα. Δοκίμασε. -Ναι.
Καλά, είναι απίθανο.
Αλήθεια;
Ξέρεις, σχετικά με τον Ντο-χιόν…
Πες του να μας έρχεται συχνά.
Πρέπει να αρχίσει να τρώει τα νόστιμα φαγητά της μαμάς του.
Εντάξει.
Θα του το πω.
Καλημέρα.
-Γεια σας. -Καλημέρα, Τζου-ρι.
Γκουμ-χουί, χαρούμενη σε βλέπω σήμερα.
Συνέβη κάτι καλό;
Ναι.
Βρήκα τον γιο μου.
Είναι ο επιθεωρητής Κιμ Ντο-χιόν.
Ο επιθεωρητής είναι γιος σου;
Δεν είμαστε καλά.
Δηλαδή,
δεν μιλάμε για κάποιο ριάλιτι;
Αλλά για τη δική σου ιστορία;
Μην το σκαλίζεις.
Τη ρώτησα κι εγώ στο σπίτι κάμποσες φορές.
Για όνομα, κυρία Ο.
Τόσα χρόνια το κρατούσες μυστικό.
Πρέπει να σε βάραινε πολύ.
Έχω καταχαρεί που βρήκες τον γιο σου.
Ευχαριστώ.
Ανησυχούσα μήπως με κρίνατε.
Γιατί να σε κρίνουμε;
Όπως ξέρεις, είμαι ανύπαντρη μητέρα.
Ο άντρας μου είναι πρώην κατάδικος.
Χώρισα επειδή ο σύζυγός μου με απατούσε.
Η ζωή μου είναι ένα δράμα, και λίγα λέω.
Σωστά. Έχουμε… Πώς να το πω;
Το βρήκα. Έχουμε μοιραστεί τα τραύματά μας.
Στο εξής θα είμαστε πιο στενές φίλες.
Πώς νιώθεις;
Ακόμα μου φαίνεται σαν ψέμα.
Το φαντάζομαι.
Σιγά σιγά, όμως, θα συνειδητοποιήσεις ότι όντως βρήκες τον γιο σου.
-Λες, ε; -Ναι.
Δεν το πιστεύω, τέλειο.
-Επιθεωρητή. -Γεια σας.
Ο γιος σου.
Θα ήρθε για να σε συνοδεύσει σπίτι.
Γεια.
Έλα τώρα, κανείς δεν χαιρετάει τη μαμά του με τόση τυπικότητα.
Πρέπει να χαιρετηθείτε πιο ζεστά.
Σωστά. Δώστε βάση.
"Γεια σου, ήρθες!"
Κι αυτός θα πει "Ναι, μητέρα".
Εμπρός, για να σε δω.
Γεια σου, ήρθες!
Ναι, μ…
Μ…
Να πηγαίνουμε;
Πω πω, αργήσαμε. Πρέπει να βιαστούμε.
-Εμείς θα πηγαίνουμε. -Στο καλό.
Μήπως θες να φας κάτι;
Δεν πάμε οι τρεις μας για βραδινό;
Βραδινό;
Λέω να φάω στο σπίτι.
Θα ήταν ωραία να τρώγαμε μαζί.
Όχι, ο άντρας μου θα γυρίσει σύντομα.
Εσείς οι δυο να περάσετε καλά.
Τα λέμε αύριο.
Πώς έτσι; Νωρίς γύρισες.
Γιατί δεν πήγατε για βραδινό με τον Ντο-χιόν;
Θα γνωριζόσασταν καλύτερα.
Το πάω με το μαλακό.
Θα έχω πολλές ευκαιρίες να φάω μαζί του.
Δίκιο έχεις. Πάμε μέσα.
Χαριτωμένη φωτογραφία.
Γιατί;
-Όλες τους είναι υπέροχες. -Ναι;
Θέλω να τις κορνιζώσω όλες.
Είναι επειδή το μοντέλο είναι όμορφο.
Είναι επειδή ο φωτογράφος έχει ταλέντο.
ΚΟΜΜΩΤΗΡΙΟ ΤΣΑΡΜΙΝΓΚ
ΕΝΟΙΚΙΑΖΕΤΑΙ
Δεν ήξερα ότι θα το έδινε αμέσως για ενοικίαση.
Θα στενοχωριέσαι πολύ.
Όχι.
Πήγα και είδα έναν χώρο στο Οκσάν. Μια χαρά.
Θα εκμεταλλευτώ την ευκαιρία. Θα κατακτήσω και το Οκσάν.
Με πας σπίτι κάθε μέρα,
αλλά σήμερα γύρνα πρώτος εσύ.
Δεν πειράζει. Θα σε πάω σπίτι σου.
Έλα τώρα. Είναι αργά.
Το πρωί δυσκολεύεσαι να ξυπνήσεις.
Αν αργήσεις στη δουλειά;
Αν επιμένεις, θα σε πάω εγώ σπίτι.
Τι; Καλά, φεύγω.
Πρόσεχε στον δρόμο.
-Κι εσύ το ίδιο. -Έγινε.
Γεια σου.
-Εσύ πρώτα. -Όχι, εσύ πρώτα.
Εσύ πρώτα.
-Άντε. -Σπίτι σου.
-Προσεκτικά. -Κι εσύ.
Για κάτσε. Το ένα χοτόκ είναι του Ντα-γκουν.
ΦΑΡΜΑΚΕΙΟ ΓΟΥΟΝΜΠΟΝΓΚ
Τι γίνεται;
Σε βασανίζει, έτσι δεν είναι;
Τι;
Δείχνει να σε απασχολεί.
Ναι, όντως.
Να πω την αλήθεια, θα ήθελα να τρώγαμε μαζί.
Αλλά φοβήθηκα ότι μπορεί να ένιωθε πίεση.
Διέκρινες κι εσύ αμηχανία μεταξύ μας;
Ναι.
Ωστόσο…
Ωστόσο είναι κάτι φυσιολογικό.
Είχατε να ιδωθείτε 30 χρόνια.
Με τον καιρό θα τα βρείτε.
Λες, ε;
Ναι.
Ευτυχώς, έχετε αρκετό χρόνο για να έρθετε κοντά.
Δεν έχεις πολύ χρόνο.
Μιλάμε για την επόμενη βδομάδα.
Μετατίθεσαι στην Ομάδα Ανεξιχνίαστων Υποθέσεων.
Είναι πολύ ξαφνικό.
Υπάρχει μια υπόθεση εξαφάνισης παιδιού,
οπότε ζήτησαν συγκεκριμένα εσένα.
Προφανώς, επειδή έλυσες την υπόθεση της καθ' έξιν απαγωγέα.
Το σκέφτηκα ότι είναι ατυχία
που μετακομίζεις στη Σεούλ πάνω που βρήκες τη μητέρα σου.
Αλλά θυμήθηκα επίσης
ότι η προηγούμενη υπόθεση σου κέντρισε το ενδιαφέρον για άλλες παρόμοιες.
Ναι. Έχετε δίκιο, αλλά…
Σκέψου το.
Δεδομένου ότι η υπόθεση αφορά διεθνή υιοθεσία,
έχουν μεγάλη ανάγκη από κάποιον που ξέρει αγγλικά.
Με συγχωρείς. Πονούσε η κοιλιά μου το πρωί.
Άργησα να βγω, έτσι;
Πρέπει να βρομάει εκεί μέσα.
Δεν πειράζει.
Θέλω να σας ρωτήσω κάτι.
Τι;
Πάνε λίγες μέρες που γίνεται αυτό.
Παρότι δεν του φαίνεται,
ο Ντα-γκουν έχει ζήσει μια ζωή ως γιος πλούσιας οικογένειας και θα ζορίζεται.
Η κυρία Χο θέλει να τον διώξω κι απ' το φαρμακείο,
αλλά εγώ το καθυστερώ.
Έλεος!
Πω πω.
Μούρλια φαίνεται.
Δεν χαίρομαι ακριβώς που σε βλέπω μπροστά μου.
Θα χαρείτε να ακούσετε αυτό που θα σας πω.
Το οποίο είναι;
Αποφάσισες να τον χωρίσεις;
Ναι.
Θα δώσω τέλος στη σχέση.
Αλήθεια; Το εννοείς;
Επιτέλους συνεννοούμαστε.
Πήρες τη σωστή απόφαση.
Αλλά με έναν όρο.
Όρο; Εκτός από το να σου ξαναδώσω το κομμωτήριο;
Ναι.
Τζου-ρι.
Σκόπευα να σου το δώσω αύριο.
Αλλά μπορώ και σήμερα.
Δώρο είναι.
Θα ήταν καλύτερα αν είχα χρησιμοποιήσει τρίποδο.
-Την επόμενη φορά, θα… -Όχι.
Δεν θα υπάρξει επόμενη φορά.
Ήρθα για να σου πω να χωρίσουμε.
Τι;
Θέλω να χωρίσουμε.
Τι είναι αυτά που λες;
Πλάκα κάνεις, ε;
Γιατί να χωρίσουμε;
Για κάτσε. Έχει να κάνει με το κομμωτήριό σου;
Το ξέρω πως είναι δύσκολο, αλλά, αν αντέξουμε…
Μετά τι;
Κι αν η κυρία Χο δεν λυγίσει;
Τι θα κάνεις τότε;
Σίγουρα καταλαβαίνεις.
Τζου-ρι.
Το ξέρω πως είμαι αδέξιος και ανεπαρκής.
Το ξέρω πως είναι εγωιστικό να σου ζητώ να μείνεις.
Αλλά δεν μπορώ να ζήσω χωρίς εσένα.
Μην το κάνεις, Τζου-ρι.
Τζου-ρι.
Είκοσι έναν δονητές, λοιπόν. Και στρινγκ;
Έχουμε 15 ροζ, 16 μαύρα
και επτά με πέρλες.
Έχουμε επτά κουτιά προφυλακτικά.
Με την ευκαιρία, συμβαίνει κάτι στην Τζου-ρι;
Είπε ότι είχε ένα σημαντικό θέμα και υποσχέθηκε να μας πει αργότερα.
Κατάλαβα.
Μια στιγμούλα.
Εσώρουχα Φάντασι, γεια σας.
Ντο-χιόν.
Μάλιστα.
Καλά.
Έχεις ραντεβού, ε;
Θα τελειώσουμε εμείς εδώ, πήγαινε εσύ.
Ο Ντο-χιόν έχει κάτι να πει σ' εσένα και σ' εμένα.
Θέλει να φάμε μαζί στο σπίτι.
-Και να είμαι κι εγώ; -Ναι.
Κοίτα να δεις. Εσύ θα πρέπει να φύγεις νωρίς σήμερα.
Πω πω, αν το ήξερα…
Πώς είμαι, χάλια;
Κούκλα είσαι.
-Κυρία Ο, πάντα κούκλα είσαι. -Ωχ, όχι.
Η καρδιά μου φτερουγίζει.
Πρέπει να είναι πανευτυχής.
Εφόσον το αποφασίσεις,
θα χρειαστεί να φύγεις τον επόμενο μήνα;
Ναι.
Ήθελα, λοιπόν, να το κουβεντιάσω και με τις δυο σας.
Θα είναι για τουλάχιστον δυο χρόνια,
αν όχι παραπάνω.
Τι λες;
Τι;
Δεν χρειάζεσαι άδεια από μένα.
Καλό είναι να κάνεις αυτό που θέλεις.
Τζονγκ-σουκ, εσύ τι λες;
Τι λέω εγώ;
Λέω ότι είναι λάθος.
Συγγνώμη;
Ασφαλώς, πρέπει να πας. Είναι σημαντική δουλειά.
Αλλά δεν πρέπει να χωρίσετε ενώ υπάρχει τόση αμηχανία ακόμα μεταξύ σας.
Ας εφαρμόσουμε ένα εβδομαδιαίο πρόγραμμα.
Πρόγραμμα;
Ναι. Το πρόγραμμα "Γρήγορο Δέσιμο".
ΠΡΟΣΤΑΤΕΥΟΥΜΕ ΤΗ ΖΩΗ ΚΑΙ ΤΗΝ ΑΣΦΑΛΕΙΑ ΣΤΟ ΓΚΟΥΜΤΖΕ
Μια στιγμή.
Γεια.
Φαγητό σε πακέτο.
Μάλιστα. Ευχαριστώ.
Φρόντισε να τρως αργά, έτσι;
Κεφάλαιο Ένα. Το κλου των σχολικών χρόνων.
Το ταπεράκι με το φαγητό της μαμάς.
Έλα, πάρε.
Ομπρέλα.
Γιατί έπιασε βροχή ξαφνικά;
Μια βροχή είναι.
Κεφάλαιο Δύο.
Να σε παίρνει η μαμά όταν βρέχει.
Κεφάλαιο Τρία.
Να πίνεις ένα ποτηράκι με τη μαμά.
Να σου βάλω;
-Εις υγείαν. -Γεια μας.
Τζονγκ-σουκ, δεν θα πιεις κι εσύ;
Σήμερα, θα είμαι αυτή που θα σερβίρει.
Πάω να φέρω κι άλλο ποτό.
Θα πάω εγώ.
Δεν θα το φάω. Όχι.
-Γιατί όχι; -Τι συμβαίνει;
Δεν θέλω.
Αρνείται να φάει το καρότο από το πιάτο με τα θαλάσσια σαλιγκάρια.
Του είπα να το φάει για την υγεία του, μα είπε όχι.
Τι είναι, κανένα παιδί;
Εσύ έβγαλες τη μαργαρίτα όταν τρώγαμε τη σούπα με ψαροκεφτέδες.
Η μαργαρίτα ήταν απλώς διακοσμητική.
Εγώ νομίζω ότι τα καρότα είναι διακοσμητικά σε όλα τα πιάτα.
Ανοησίες!
Εγώ για τα καρότα το τρώω αυτό το φαγητό.
Εγώ το τρώω λόγω της μαργαρίτας.
Για όνομα του Θεού, πρέπει να έχει πάντα την τελευταία λέξη;
Με άφησε να κοιμηθώ εκτός σπιτιού, αλλά νιώθω περίεργα.
Παρομοίως.
Όταν άρχισα να δουλεύω σπίτι σου,
δεν φανταζόμουν με τίποτα ότι θα δενόμασταν τόσο.
Πράγματι.
Η ζωή είναι γεμάτη εκπλήξεις.
Ήμουν λιγάκι δύστροπη όταν με πρωτογνώρισες, έτσι δεν είναι;
Όχι. Όχι απλώς λιγάκι. Πολύ δύστροπη.
Τι; Αμάν.
Κι εσύ άλλαξες πολύ.
Στην αρχή, ήσουν πολύ μη μου άπτου.
Πολύ κλειστή.
Ενώ τώρα κάνεις χιούμορ.
Μάλλον με τον καιρό ένιωσα πιο άνετα μαζί σου.
Λοιπόν.
Ποιο είναι το επόμενο βήμα στο πρόγραμμά μας;
Τελειώσαμε.
-Τι; -Σε είδα να μαλώνεις με τον Ντο-χιόν
και σκέφτηκα ότι έχετε ήδη μια οικειότητα.
Μπορείτε πια να περνάτε χρόνο μαζί, χωρίς να εκβιάζετε τα πράγματα.
Λες, ε;
Ναι.
Από αύριο, εγώ θα εστιάσω στη δουλειά.
Εντάξει.
Με την ευκαιρία, η Γιονγκ-μποκ είπε ότι αύριο θα αργήσει λιγάκι.
Σωστά.
Αύριο είναι η μεγάλη μέρα, έτσι;
Ουν-τζι, δεν γκρινιάζεις καθόλου σήμερα.
Καταλαβαίνεις ότι σήμερα έρχεται σπίτι ο μπαμπάς;
Το καταλαβαίνεις;
Γιονγκ-μποκ.
Πονάει;
Κλότσα και το άλλο.
Μια στιγμή.
Άσ' το. Πρέπει να περπατήσεις μέχρι το σπίτι.
Φάε αυτό.
Μη σου ξαναμπεί καμιά παράξενη ιδέα.
Πρώτον, θα ξεπληρώσεις την οικογένεια της κυρίας Ο για την καλοσύνη της.
Εννοείται.
Δεύτερον,
θα με βοηθάς με όλη σου την καρδιά.
Όπως είπε η χαρτορίχτρα, εγώ θα αλλάξω τη μοίρα της οικογένειας.
Σύμφωνοι.
Θα κάνω ό,τι μπορώ για να μην έχεις έγνοια
για το νοικοκυριό ή τα παιδιά.
Δώσ' μου την Ουν-τζι και πάμε.
-Έλα. -Ξέχνα το.
Σήμερα αποφυλακίστηκες. Δεν είσαι κουρασμένος;
Δεν έχω το δικαίωμα να είμαι κουρασμένος.
Ουν-τζι, έλα στον μπαμπά.
Έλα. Έλα δω.
-Καλά, λοιπόν. -Έλα δω.
Σιγά σιγά. Κοιμάται; Εντάξει.
-Έλα, το μωρό μου. -Εντάξει.
Αργά τράβα την.
Πρώτα πρέπει να βγει αυτό.
-Μην πνιγεί. -Ορίστε.
Σχεδόν ξεπουλήσαμε.
Πρέπει να παραγγείλουμε προφυλακτικά και κομπινεζόν.
Εντάξει. Θα μιλήσω στη διευθύντρια.
Με αυτόν τον ρυθμό, θα γίνουμε πλούσιες.
Τζου-ρι, σίγουρα είσαι καλά;
Δείχνεις πολύ στα πάνω σου για κάποια που χώρισε.
Δεν τα είχαμε πολύ καιρό.
Είμαι πολύ απασχολημένη για να το παρασκέφτομαι.
Είναι η καλύτερη μηχανή για σπουδαστές φωτογραφίας.
Εξασκήσου μ' αυτήν, και το επόμενο εξάμηνο γύρνα στη σχολή.
Σύμφωνοι;
Ντα-γκουν.
Με ακούς καθόλου;
Τι; Καλά.
Σ' αφήνω να σπουδάσεις αυτό που θες.
Γιατί είσαι μαραμένος σαν απότιστο λουλούδι;
Τι τρέχει; Δεν χαίρεσαι;
Χαίρομαι.
Ευχαριστώ, μαμά.
Περίμενα ότι θα του περνούσε μετά από λίγες μέρες.
Πόσο καιρό θα είναι έτσι;
Ο έρωτας του αιώνα μάς έτυχε;
Αλλά με έναν όρο.
Ποιος είναι αυτός;
Να αφήσετε τον Ντα-γκουν
να γυρίσει στη σχολή φωτογραφίας.
Τι;
Η επιστροφή του στις σπουδές φωτογραφίας είναι ο όρος σου
για να χωρίσετε;
Τον έχετε δει να βγάζει φωτογραφίες;
Λάμπουν τα μάτια του όταν φωτογραφίζει.
Σίγουρα θα πετύχει στο επάγγελμα.
Αμάν, πέθανα.
Πέθανες;
Γεια σας, κυρία σπιτονοικοκυρά.
Η μαμά σου θα σε μαλώσει που παίζεις αυτό το παιχνίδι.
Τις πιο πολλές φορές, η μαμά μου με αφήνει να κάνω αυτό που θέλω.
Απίστευτο. Πολύ καλή η μαμά σου.
Εγώ δεν αφήνω τα παιδιά μου να κάνουν κάτι που δεν θεωρώ σωστό.
Σ' αυτό είμαι απόλυτη.
Και πάλι, ο γονιός δεν μπορεί να κερδίσει το παιδί.
Αυτός που αγαπάει πιο πολύ είναι εξ ορισμού πιο αδύναμος.
Δεν είμαστε καλά.
ΦΑΡΜΑΚΕΙΟ ΓΟΥΟΝΜΠΟΝΓΚ
Τζου-ρι!
Είναι τσάι γιούλμου.
Δεν ξέρω αν έχω άλλο χώρο, τόσο που έφαγα.
Χαίρομαι που σου άρεσε το φαγητό.
Αύριο φεύγεις, οπότε ήθελα να σου φτιάξω κάτι να το ευχαριστηθείς.
Αρχίζω να απογοητεύομαι.
Τι;
Φεύγω,
μα δεν βλέπω να σε πειράζει.
Όσο περνάνε οι μέρες, εγώ λυπάμαι.
Ποτέ στη ζωή μου δεν είχα νιώσει τόση ευτυχία και ισορροπία.
Ούτε εγώ.
Αλλά θέλω να σκέφτομαι θετικά.
Αποφάσισα να αξιοποιήσω την ευκαιρία για να επικεντρωθώ στη δουλειά.
Έτσι, δεν το παίρνω βαριά.
Ψέματα.
Τι;
Χθες έκλαψε και η μαμά.
Μαμά, αλήθεια φεύγει ο κύριος;
Ναι.
Αύριο θα τον αποχαιρετήσουμε.
Φρόντισε να μη βάλεις τα κλάματα.
Γιατί;
Φεύγει επειδή έχει σημαντική δουλειά.
Αν κλάψουμε,
θα πικραθεί.
Ακόμα κι αν νιώθεις θλίψη και απογοήτευση,
συγκράτησε τα δάκρυά σου, σύμφωνοι;
Μαμά, κλαις;
Όχι, δεν κλαίω.
Δεν έκλαψα.
Κάτι είχε μπει στα μάτια μου.
Ορίστε, κύριε.
Τι είναι αυτό;
Ένα αποχαιρετιστήριο δώρο.
Δώρο;
Γκόνγκι και ντάκι.
Τα πιο αγαπημένα σου αντικείμενα.
Αφού μετακομίζετε στη Σεούλ, δεν θα έχετε ούτε εμένα ούτε τη μαμά.
Θα βαριέστε.
Σωστά.
Ευχαριστώ.
Να σου κάνω μια αγκαλιά;
Αν βαριέστε, πάρτε με τηλέφωνο.
Σύμφωνοι.
Έλα τώρα. Θέλω κι εγώ μια αγκαλιά.
Εμείς έχουμε πολύ χρόνο.
Σήμερα είναι η δική σας μέρα.
Ευχαριστώ, Μιν-χο.
Όταν αρχίσει η έρευνα, θα έχω πολλή δουλειά.
Μπορεί να μη με βρίσκεις.
Εντάξει.
Τα φυλλάδια έφεραν νέες πωλήσεις.
Κι εγώ θα πνίγομαι στη δουλειά.
Ας επικεντρωθούμε τώρα στη δουλειά.
Κι όταν ξαναβρεθούμε, θα είναι αλλιώς.
Σύμφωνοι.
Θα πηγαίνω τώρα.
Εντάξει.
Να οδηγείς προσεκτικά.
Μην παραλείπεις γεύματα, όση δουλειά κι αν έχεις.
Καλά.
Σ' ευχαριστώ.
Θα τα πούμε…
μητέρα.
Ναι.
Θα περιμένω.
Εντάξει.
Τα λεφτά των μισθών!
Πώς ήξερε ο κλέφτης
ότι σήμερα ήταν μέρα πληρωμών;
Τελευταία κυκλοφορεί ένας διαρρήκτης σε μια γειτονική πόλη.
Θα μπορούσε να είναι ο ίδιος;
-Δεν νομίζω ότι το έκαναν κλέφτες. -Τότε ποιος;
Η πόρτα είναι άθικτη.
Κι αυτό το λουκέτο. Οι πιο πολλοί κλέφτες τα κόβουν.
Ξέρει κανείς άλλος τον συνδυασμό;
Μόνο εμείς και η διευθύντρια Σιν.
-Η διευθύντρια Σιν. -Σήμερα την περιμένουμε, έτσι δεν είναι;
Είπε ότι θα ξεκινούσε από το χωριό της το απόγευμα.
Να μην πάρουμε το κατάστημα της διευθύνουσας συμβούλου στη Σεούλ;
Πρέπει να μάθει τι έγινε.
-Θα την πάρω εγώ. -Εντάξει.
Τι συμβαίνει;
Ο αριθμός δεν ισχύει.
-Αποκλείεται. -Τι σημαίνει αυτό;
Τι σημαίνει αυτό; Τι κάνουμε τώρα;
Επιθεωρητή, τι κάνουμε;
Δεν ισχύει; Θα λιμοκτονήσουμε όλες!
Ηρεμήστε, παρακαλώ.
Ώστε υπήρχε κατάστημα στη Σεούλ,
αλλά έκλεισε;
Ναι.
Πριν από έναν χρόνο.
Έκλεισε μέσα σε λίγους μήνες.
Πρέπει να 'ναι επαγγελματίες απατεώνες.
Αυτό σημαίνει ότι ήταν κι η διευθύνουσα σύμβουλος στο κόλπο.
Κάτι μου διαφεύγει, πάντως.
Αν ο σκοπός ήταν τα λεφτά, γιατί ήρθαν στην επαρχία;
Πιο λογικό θα ήταν μια πόλη.
Όπως τα λες.
Τόσο καιρό, πλήρωναν κανονικά.
Γιατί έκλεψαν μόνο τους τελευταίους μισθούς;
Και πάλι, θα είναι πολλά, αν αθροίσουμε τους μισθούς όλων μας.
Το μεγαλύτερο πρόβλημα είναι
ότι δεν έχουμε προϊόντα να πουλήσουμε.
Τζονγκ-σουκ.
Με συγχωρείτε.
Σας πειράζει να φύγω πρώτη;
Καθόλου. Να πας σπίτι σου.
Εννοείται. Πήγαινε.
Οι τελευταίες μέρες πρέπει να ήταν πολύ ζόρικες.
Η Τζονγκ-σουκ δείχνει τελείως χαμένη.
Την καταλαβαίνω.
Ήταν η πιο παθιασμένη με αυτήν τη δουλειά.
Ποτέ δεν έχω δει έτσι την Τζονγκ-σουκ.
Ούτε εγώ.
Δεν το πιστεύω.
ΦΑΝΤΑΣΙ
ΔΙΕΥΘΥΝΤΡΙΑ ΚΑΤΑΣΤΗΜΑΤΟΣ, ΧΑΝ ΤΖΟΝΓΚ-ΣΟΥΚ
Παρακαλώ.
Ντίλντο, σωστά;
Αυτήν τη στιγμή, μάς έχουν τελειώσει.
Πότε θα μπορέσω να αγοράσω;
Βασικά…
Δεν ξέρω
πότε θα μπορέσουμε να σας εξυπηρετήσουμε πάλι!
Λυπάμαι.
Τι στο καλό;
Γιατί σ' εμένα αυτό;
Τι λάθος έκανα πια;
Γιατί τέτοια πισώπλατη μαχαιριά; Γιατί;
Εμπρός.
Εγώ είμαι, Τζονγκ-σουκ. Δεν θα έρθεις στη δουλειά;
-Τι; -Περιμένουμε όλες.
Έλα, μην αργείς.
Καλώς την.
Τζονγκ-σουκ.
-Εντυπωσιακό. -Γεια σου.
Σκέφτηκα ότι το γραφείο χρειαζόταν ένα συγύρισμα,
για να μπορέσουμε να σκεφτούμε τι θα κάνουμε.
Τακτοποίησα το νοίκι του μήνα για το γραφείο.
Κυρία Ο.
Συνάντησα χθες τον επιθεωρητή Να και έκανα παράπονα.
Έτσι θα προσπαθήσει πιο πολύ.
Χθες έκανα τα σκίτσα της διευθύντριας και της διευθύνουσας συμβούλου.
Θα τα φωτοτυπήσω και θα τα μοιράσω.
Ακριβώς. Η Γιονγκ-μποκ είναι καλή στο σκίτσο.
Ζωγραφίζω ωραία.
Για να τα δούμε.
Ορίστε.
Αυτή είναι η διευθύντρια.
Κι αυτή η διευθύνουσα σύμβουλος.
Τι λες;
Θα τις πιάσουμε στο πι και φι, έτσι;
Δεν είμαι τόσο σίγουρη.
Τι; Γιατί γελάτε;
Γιατί; Φτυστές είναι.
Σας ζητώ συγγνώμη.
Προσπαθείτε όλες σας,
ενώ εγώ φέρθηκα σαν παιδί.
Μην το λες αυτό.
Μας έστησες στα πόδια μας και μας στήριξες σε κάθε δυσκολία.
Λύγισες, αφού πρώτα πάλεψες με νύχια και με δόντια.
Αυτήν τη φορά, θα σε στηρίξουμε εμείς.
Σωστά. Μην κλαις.
-Τι; Ένα λεπτό. -Εντάξει.
Παρακαλώ;
Εδώ επιθεωρητής Να της Αστυνομίας Γκούμτζε.
Σας ακούω, επιθεωρητή Να.
Πιστεύω ότι η διευθύνουσα σύμβουλος Κιμ Μι-ραν θα συλληφθεί σύντομα.
Αλήθεια;
Τηλεφωνήθηκα με συνάδελφο στην Ιντσόν.
Έλαβαν την πληροφορία ότι η Κιμ Μι-ραν θεάθηκε σε μοτέλ.
Όταν την πιάσουν, θα με ενημερώσουν.
Κάντε λίγη υπομονή ακόμα.
Δίνω μεγάλο βάρος στην υπόθεση.
Καλώς. Ευχαριστώ.
Θα τις πιάσουν σύντομα;
Έτσι φαίνεται.
Πρέπει να πάω εκεί.
Υπάρχουν πολλά μοτέλ στην Ιντσόν.
Τι θα κάνεις εκεί;
Δεν μπορώ να κάθομαι άπραγη, πάντως.
Πρέπει να μάθω ακριβώς τι συνέβη.
Εγώ θα είμαι αυτή…
που θα τα ξεκαθαρίσει.
ΜΙΑ ΒΔΟΜΑΔΑ ΑΡΓΟΤΕΡΑ
Ευχαριστώ.
Καιρούς και ζαμάνια, κυρία Κιμ.
ΜΟΤΕΛ ΓΚΟΛΝΤ
Πες κάτι.
Τι από όλα αυτά ήταν αλήθεια;
Τι από όλα αυτά που είπατε;
Σίγουρα νιώθεις ότι όλα ήταν απάτη εξαρχής.
Αλλά δεν ισχύει.
Ήμουν σίγουρη γι' αυτήν τη δουλειά.
Γι' αυτό επένδυσα όλα όσα είχα αποταμιεύσει ως πωλήτρια
κι άνοιξα μαγαζί.
Στην αρχή, ο κόσμος ερχόταν από περιέργεια και πηγαίναμε καλά, αλλά…
Δεν ξέρω πότε ξεκίνησε,
αλλά άρχισαν οι καταγγελίες ότι κάναμε κάτι ανάρμοστο.
Διαμαρτύρονταν και μας αποκαλούσαν απειλή για την κοινωνία.
Τελικά, ο κόσμος έπαψε να έρχεται.
Κράτησα όσο μπορούσα,
αλλά έξι μήνες μετά αναγκάστηκα να κλείσω.
Ήθελα να πεθάνω.
Αλλά δεν γινόταν να δώσω ένα τέτοιο τέλος.
Γι' αυτό, πήγα σε ένα μέρος όπου δεν με γνώριζε κανείς.
Είναι πολύ βαρύ.
-Περίμενε! -Τι;
Εδώ δεν θα μας κυνηγήσουν, έτσι;
Ασφαλώς όχι. Οι ντόπιοι δεν θα ξέρουν τι έγινε στη Σεούλ.
Κανείς δεν μας ξέρει. Το τέλειο μέρος.
Ας βιαστούμε. Πάμε.
Σπρώξε. Εμπρός.
Έλα.
Κι αυτό το μέρος ήταν το Γκούμτζε;
Ναι.
Η Σιν ανέλαβε τα εσωτερικά καθήκοντα, όπως η εκπαίδευση προσωπικού.
Εκείνη την περίοδο, πούλησα το αμάξι μου
και με τα λεφτά αγόρασα τα προϊόντα.
Εσύ και οι άλλες τα πήγατε καλύτερα απ' ό,τι περίμενα.
Νόμισα…
Νόμισα ότι θα ξαναστεκόμασταν στα πόδια μας.
Και τι άλλαξε;
Συνέλαβαν το άτομο που έφερνε τα προϊόντα από το εξωτερικό.
Θα τον κατάγγειλε κάποιος.
Εγώ έγινα φυγάς. Με ψάχνει η αστυνομία για ανάκριση.
Κι εμείς τι θα κάνουμε;
Ούτε εγώ ξέρω!
Να πάρει!
Με την ευκαιρία, δεν πρέπει ο κόσμος να τοποθετηθεί σε αυτό;
Σε ποιο;
Δεν πρέπει να ντρεπόμαστε για τις επιθυμίες μας.
Ντροπή είναι να τις εκφράζεις με σκοτεινό και διεστραμμένο τρόπο.
Γι' αυτό θέλω να μπορούμε να τις εκφράζουμε πιο ανοιχτά.
Γιατί με εμποδίζουν συνέχεια;
Δεν υπάρχει σχετικός νόμος.
Μας κατηγορούν βάσει των νόμων περί φαρμάκων και δασμών.
Κυρία Κιμ Μι-ραν, αστυνομία.
Γαμώτο.
Τι; Μα…
Κυρία Κιμ Μι-ραν, αστυνομία!
Αν θεωρείς ότι αυτός είναι ο σωστός δρόμος,
μην τα παρατάς. Βρες άλλον τρόπο.
Κι εγώ θα κάνω το ίδιο.
Αν δεν ανοίξετε σε δέκα δευτερόλεπτα, σπάμε την πόρτα.
Να επιμείνεις. Θα ξανασυναντηθούμε.
Σοβαρά τώρα, σκοπεύεις να…
Πού πήγε αυτήν τη φορά;
Τρέχει προς τη διασταύρωση.
-Πήγαινε να την πιάσεις. -Μάλιστα.
Εσείς, πάλι, ποια είστε;
Βασικά…
Αν θεωρείς ότι αυτός είναι ο σωστός δρόμος,
μην τα παρατάς. Βρες άλλον τρόπο.
Πώς πήγε;
Σε οδήγησε σε έναν φανταστικό κόσμο;
Ναι.
Λέμε συνεχώς στον κόσμο να είναι ειλικρινής,
αλλά πρέπει να δίνουμε το παράδειγμα.
Ποια επιθυμία κρύβει η καρδιά σας;
Είμαι βέβαιη ότι υπάρχει μέλλον.
ΗΛΕΚΤΡΟΝΙΚΕΣ ΣΥΣΚΕΥΕΣ
Κι άλλη υποψηφιότητα για την πρωτιά.
"I Know", των Seo Taiji and Boys.
Και πάλι, θα γίνει επιτυχία.
Οι άνθρωποι που επιμένουν και αντέχουν τον πόνο
που θα μπορούσε να τους γονατίσει τα καταφέρνουν τελικά.
Τέτοιος άνθρωπος δείχνει.
Νικητές, για δεύτερη εβδομάδα, οι Seo Taiji and Boys.
Συγχαρητήρια!
Κύριε Σο, το βραβείο σας.
Χάπι εντ.
Συγχαρητήρια.
Πείτε μας πώς νιώθετε.
Πετάω απ' τη χαρά μου.
Πολλοί άνθρωποι επιμένουν να μην μπαίνουν σε καλούπι.
Ναι. Αυτά που μετράνε γι' αυτούς
είναι η δύναμη, το θάρρος και η ελπίδα.
Ζήστε μια βδομάδα με νόημα, κυνηγώντας όνειρα και στόχους.
Θα κλείσουμε τη σημερινή εκπομπή μας
με το "I Know" των Seo Taiji and Boys.
-Ευχαριστούμε. -Ευχαριστούμε.
ΤΕΣΣΕΡΑ ΧΡΟΝΙΑ ΑΡΓΟΤΕΡΑ
Κοίτα αυτά τα μπαλόνια!
-Μπαλόνια; -Ναι, πάρε μου μπαλόνια.
Μη λες ό,τι να 'ναι.
ΤΟ ΜΑΓΑΖΙ ΤΗΣ ΤΖΟΝΓΚ-ΣΟΥΚ ΧΑΝ
-Καλώς ήρθες. -Καλώς ήρθες.
Συγχαρητήρια.
-Στην πρόεδρο Χαν το χρωστάμε. -Τα παραλές.
Πώς κι έφερες μπαλόνια;
Σκέφτηκα να φέρω λουλούδια,
αλλά προτίμησα αυτά λόγω νοήματος.
Όπως τα μπαλόνια, ελπίζω η επιχείρηση να αναπτυχθεί
και να απογειωθεί.
Πολύ όμορφη και ρομαντική σκέψη.
Δεν απευθύνεται σε σένα η ρομαντική χειρονομία.
Διάβαζε την κατάσταση. Εμείς θα 'μαστε έξω.
Σας αφήνουμε να τα πείτε. Πάμε για τις ετοιμασίες.
Εντάξει.
ΕΓΚΑΙΝΙΑ! ΤΟ ΜΑΓΑΖΙ ΤΗΣ ΤΖΟΝΓΚ-ΣΟΥΚ ΧΑΝ
Σ' ευχαριστώ.
Τελικά τα κατάφερες.
Είχα πει ότι θα ήταν αλλιώς όταν ξαναβρισκόμασταν.
Κράτησα την υπόσχεσή μου.
Θες καμιά βοήθεια;
Ναι.
Θα ήταν ωραία να ήσουν ο πρώτος μας πελάτης.
Έχουμε εκπτώσεις λόγω εγκαινίων.
Μάλιστα.
Αστειευόμουν.
Τα εγκαίνια θα αρχίσουν σύντομα.
Θα χαρώ πολύ αν μείνεις για την εκδήλωση.
Εγκαίνια;
Τζονγκ-σουκ, είσαι έτοιμη;
Νιώθω ότι τώρα ξεκινάμε πραγματικά. Έχω άγχος.
Όλα θα πάνε καλά.
Φυσικά. Τέσσερα χρόνια πέρασαν.
Οι αντιλήψεις θα έχουν αλλάξει.
Λες;
Εντάξει. Έτοιμοι.
Σηκώστε τα ψαλίδια.
Ένα, δύο,
τρία.
-Αυτό είναι. -Συγχαρητήρια.
Συγχαρητήρια.
Εύχομαι μόνο χαρές για σας.
Οι γεννήσεις θα εκτοξευτούν στο Γκούμτζε.
Έλα τώρα.
-Φύγετε από δω! -Φύγετε από δω!
Ανήθικη επιχείρηση, απειλή για την κοινωνία. Φύγετε από δω!
-Φύγετε! -Φύγετε!
-Τίποτα δεν έχει αλλάξει. -Φύγετε!
Ας διώξουμε το μίασμα που διαλύει οικογένειες!
-Φύγετε! -Φύγετε!
Έχουμε δρόμο μπροστά μας.
Πάμε μέσα για λίγο.
-Όχι. -Φύγετε!
-Φύγετε!
Δεν πέρασα τόσα για να κάνω πίσω.
Ας διώξουμε το μίασμα που διαλύει οικογένειες!
-Φύγετε! -Φύγετε!
-Ανήθικη επιχείρηση! -Ανήθικη!
Αν μας κόψουν τον δρόμο,
εμείς θα πετάξουμε στον ουρανό,
ακόμα κι αν πάρει κάποιο χρόνο.
Ναι.
Έτσι ακριβώς.
ΜΙΑ ΕΝΑΡΕΤΗ ΕΠΙΧΕΙΡΗΣΗ
ΙΔΙΑΙΤΕΡΕΣ ΕΥΧΑΡΙΣΤΙΕΣ ΣΤΗ ΡΑ ΜΙ-ΡΑΝ
Υποτιτλισμός: Ειρήνη Παπαδάκη